cyanic-selkie/wikianc huggingface dataset:
Αξίωμα της ζεύξης
Συμπέρασμα
Τα διατεταγμένα n-πλειάδες μπορούν να οριστούν αναδρομικά ως εξής:
Ασθενέστερο
Με την παρουσία τυπικών μορφών του αξιωματικού σχήματος του διαχωρισμού μπορούμε να αντικαταστήσουμε το αξίωμα της σύζευξης με την ασθενέστερη εκδοχή του:
Αυτό το ασθενές αξίωμα της σύζευξης υποδηλώνει ότι οποιαδήποτε αντικείμενα A και B είναι μέλη κάποιου συνόλου C. Χρησιμοποιώντας το αξιωματικό σχήμα του διαχωρισμού μπορούμε να κατασκευάσουμε το σύνολο του οποίου τα μέλη είναι ακριβώς τα A και B.
Ένα άλλο αξίωμα το οποίο συνεπάγεται το αξίωμα της ζευξης παρουσία του αξιώματος του κενού συνόλου είναι το αξίωμα της πρόσθεσης
Διαφέρει από το τυπικό με τη χρήση του D \in A αντί του D=A. Χρησιμοποιώντας {} για το A και x για το B, παίρνουμε {x} για το C. Στη συνέχεια χρησιμοποιούμε {x} για το A και y για το B, παίρνοντας  {x,y}  για το C. Μπορούμε να συνεχίσουμε με αυτόν τον τρόπο για να δημιουργήσουμε οποιοδήποτε πεπερασμένο σύνολο. Και αυτό θα μπορούσε να χρησιμοποιηθεί για την παραγωγή όλων των κληρονομικά πεπερασμένων συνόλων χωρίς να χρησιμοποιηθεί το αξίωμα της ένωσης.
Ισχυρότερο
Μαζί με το αξίωμα του κενού συνόλου και το αξίωμα της ένωσης, το αξίωμα της ζευξης μπορεί να γενικευτεί στο ακόλουθο σχήμα:
δηλαδή:
Αυτό το σύνολο C είναι και πάλι μοναδικό από το αξίωμα της επεκτασιμότητας και συμβολίζεται {A1,...,An}.
Φυσικά, δεν μπορούμε να αναφερθούμε αυστηρά σε έναν πεπερασμένο αριθμό αντικειμένων χωρίς να έχουμε ήδη στα χέρια μας ένα (πεπερασμένο) σύνολο στο οποίο ανήκουν τα εν λόγω αντικείμενα. Έτσι, δεν πρόκειται για μια απλή δήλωση αλλά για ένα σχήμα, με μια ξεχωριστή δήλωση για κάθε φυσικό αριθμό n. Για παράδειγμα, για να αποδείξετε την περίπτωση n = 3, χρησιμοποιήστε το αξίωμα της ζεύξης τρεις φορές, για να παράγετε το ζεύγος {A1,A2}, το singleton {A3},και στη συνέχεια το ζεύγος {{A1,A2},{A3}}. Το αξίωμα της ένωσης παράγει τότε το επιθυμητό αποτέλεσμα, {A1,A2,A3}.Μπορούμε να επεκτείνουμε αυτό το σχήμα για να συμπεριλάβουμε το n=0 αν ερμηνεύσουμε αυτή την περίπτωση ως το αξίωμα του κενού συνόλου.
Έτσι, μπορεί κανείς να το χρησιμοποιήσει ως αξιωματικό σχήμα στη θέση των αξιωμάτων του κενού συνόλου και της ζεύξης. Συνήθως, ωστόσο, χρησιμοποιεί κανείς τα αξιώματα του κενού συνόλου και της ζεύξης ξεχωριστά και στη συνέχεια το αποδεικνύει ως θεωρητικό σχήμα. Σημειώστε ότι η υιοθέτησή του ως αξιωματικό σχήμα δεν θα αντικαταστήσει το αξίωμα της ένωσης, το οποίο εξακολουθεί να χρειάζεται για άλλες καταστάσεις.
Παραπομπές
Κατηγορία:Θεωρία συνόλων Κατηγορία:Περιοχές των μαθηματικών Κατηγορία:Φιλοσοφία των μαθηματικών
Καρκίνος του μαστού
Ο καρκίνος του μαστού αναφέρεται σε καρκίνο που αναπτύσσεται στους γαλακτοπαραγωγούς αδένες του μαστού ή στους γαλακτοφόρους πόρους που μεταφέρουν το γάλα. Διακρίνονται διαφορετικοί τύποι. Ανιχνεύεται με τη μέθοδο της μαστογραφίας. Οι θεραπείες για τον καρκίνο του μαστού περιλαμβάνουν χειρουργική επέμβαση, ορμονοθεραπεία, χημειοθεραπεία και ακτινοθεραπεία.
Εισαγωγή
Ο όρος «καρκίνος του μαστού» αναφέρεται στην ανάπτυξη κακοήθους όγκου στην περιοχή του μαστού. Αποτελεί μία από τις συχνότερα εμφανιζόμενες μορφές καρκίνου παγκοσμίως και είναι η πρώτη σε αριθμό κρουσμάτων στο γυναικείο πληθυσμό. Προκαλείται από ανεξέλεγκτο πολλαπλασιασμό παθολογικών κυττάρων που ως αποτέλεσμα προκαλούν το σχηματισμό κακοήθους όγκου στην περιοχή του μαστού και ουσιαστικά αποτελεί κυτταρική νόσο. Τα παθολογικά αυτά κύτταρα έχουν τη δυνατότητα εξάπλωσης σε γειτονικούς ιστούς σε δυσάρεστες συνέπειες για ολόκληρο τον οργανισμό. Η πιθανότητα εμφάνισης της νόσου σε άρρενες είναι υπαρκτή αλλά πολύ μικρή. Όσον αφορά στις γυναίκες όλες αντιμετωπίζουν τον κίνδυνο εμφάνισης της νόσου – όχι, όμως στον ίδιο βαθμό.
Τύποι του καρκίνου του μαστού και διαχωρισμός
Ο καρκίνος του μαστού διαχωρίζεται σε διηθητικό και μη διηθητικό ή in situ. Ο πρώτος έχει την ικανότητα να δίνει μεταστάσεις, ενώ ο δεύτερος τύπος θεωρείται αρχόμενος και δυνητικά δε δίνει μεταστάσεις.
Στατιστικά στοιχεία
Σύμφωνα με τη Διεθνή Έκθεση για τις καρκινικές νόσους που παρουσιάστηκε στη Γενεύη της Ελβετίας τον Απρίλιο του 2003 από την IARC (International Agency for Research on Cancer), ο καρκίνος του μαστού αποτελεί την πιο συχνή μορφή καρκίνου μεταξύ των γυναικών, με περίπου 1.000.000 νέα κρούσματα παγκοσμίως. Ορισμένοι αριθμοί δίνουν τη κοινωνική διάσταση του καρκίνου του μαστού. Στις ΗΠΑ το 2004 οι νέες περιπτώσεις καρκίνου του μαστού στις γυναίκες ήταν 217.000 περίπου. Στην Ελλάδα αναφέρονται 4.500 περίπου νέες περιπτώσεις το χρόνο, ενώ υπολογίζεται ότι 1 στις 8 γυναίκες παγκοσμίως θα παρουσιάσει καρκίνο μαστού σε κάποια φάση της ζωής της. Στην Ευρώπη, το 60% των κρουσμάτων καρκίνου του μαστού διαγιγνώσκεται σε πρώιμο στάδιο. Το αντίστοιχο ποσοστό στην Ελλάδα είναι μόλις 5%. Τα στοιχεία αυτά καταδεικνύουν πόσο ελλιπής είναι η σχετική ενημέρωση μεταξύ των Ελληνίδων.
Είναι ένα από τα είδη καρκίνου που επιφέρουν τους περισσότερους θανάτους ετησίως (519.000 θανάτους το 2004). Παρατηρείται εξαιρετικά σπάνια στους άνδρες, με περίπου 100 φορές μικρότερη συχνότητα συγκριτικά με τις γυναίκες και τα ίδια ποσοστά επιβίωσης. Ωστόσο, τα ποσοστά θανάτου από καρκίνο του μαστού χαρακτηρίζονται από πτωτική τάση από τις αρχές του 1990, με τις μεγαλύτερες μειώσεις να εντοπίζονται στις γυναίκες κάτω των 50. Οι ερευνητές αποδίδουν την πτώση αυτή στην έγκαιρη διάγνωση μέσω μαστογραφιών καθώς και στις βελτιώσεις που έχουν επέλθει στις σχετικές θεραπευτικές αγωγές. Ο αριθμός των ατόμων που έχουν αντιμετωπίσει με επιτυχία τον καρκίνο του μαστού αυξάνεται συνεχώς - από τον Ιανουάριο του 2006, υπήρξαν περίπου 2,5 εκατομμύρια γυναίκες στις ΗΠΑ που, βάσει της έκθεσης, έχουν ξεπεράσει με επιτυχία την περιπέτεια του καρκίνου του μαστού.
Αίτια
Δυστυχώς, ελάχιστα είναι γνωστά σχετικά με τα αίτια που προκαλούν καρκίνο του μαστού, παρά το γεγονός ότι έχουν εντοπιστεί αρκετοί παράγοντες κινδύνου οι οποίοι αναφέρονται παρακάτω:
Συμπτώματα
Κάποια από τα συμπτώματα που χαρακτηρίζουν τον καρκίνο του μαστού είναι τα εξής:
Σημειολογικά στοιχεία:
Σε αρχικό στάδιο ο καρκίνος του μαστού δεν παρουσιάζει συμπτώματα. Αργότερα μπορεί να εμφανιστεί ψηλαφητό μόρφωμα, αλλαγή του χρώματος του δέρματος), εισολκή ή έκκριμα. Αν η γυναίκα δεν δώσει σημασία στα προαναφερθέντα συμπτώματα τότε μπορεί να εμφανίσει σημάδια προχωρημένης νόσου, όπως θερμό και ερυθρό μαστό (φλεγμονώδης καρκίνος), πόνους στα οστά, μεγάλη διόγκωση.
Διάγνωση
Ο καρκίνος του μαστού δεν προλαμβάνεται ακόμα πρωτογενώς διότι δεν γνωρίζουμε ακόμα τον παράγοντα δημιουργίας του αλλά δευτερογενώς με έγκαιρη διάγνωση, πρόληψη και θεραπεία. Η δευτερογενής πρόληψη περιλαμβάνει αυτοεξέταση, κλινική εξέταση από ιατρό και μαστογραφία. Η διάγνωση ξεκινά όταν ανακαλυφθεί μια μάζα στο μαστό μετά από ψηλάφηση ή μαστογραφία ή υπέρηχο και στη συνέχεια ακολουθούν εξετάσεις ώστε να διευκρινιστεί η διαφορά ανάμεσα σε ένα συμπαγή όγκο και μια κύστη γεμάτη υγρό. Υπάρχουν 4 διαγνωστικές μέθοδοι:
Στάδια
Η σταδιοποίηση της νόσου είναι σημαντική τόσο για την πρόγνωση όσο και για τη θεραπεία. Η ταξινόμηση γίνεται κατά TNM (Τ= μέγεθος πρωτοπαθούς όγκου, Ν= προσβολή μασχαλιαίων λεμφαδένων, Μ= παρουσία ή όχι μεταστάσεων). Υπάρχουν 5 στάδια:
Θεραπεία
Το αρχικό βήμα για την αντιμετώπιση της νόσου είναι η χειρουργική επέμβαση για την αφαίρεση του όγκου. Στη συνέχεια η μετεγχειρητική θεραπεία μπορεί να περιλαμβάνει Ακτινοθεραπεία, Χημειοθεραπεία, Ορμονοθεραπεία. Τα στοιχεία που λαμβάνονται υπόψη στην επιλογή της μετεγχειρητικής θεραπείας είναι το μέγεθος και η διαφοροποίηση του όγκου, η ύπαρξη ορμονικών υποδοχέων, το αποτέλεσμα της εξέτασης του Ηer2/neu και η γενική κατάσταση της υγείας.
Καλοήθεις και κακοήθεις παθήσεις του μαστού
Δεν είναι όλες οι αλλοιώσεις, διογκώσεις ή σκληρύνσεις καρκινικές και κακοήθεις. Υπολογίζεται πως το 90% των μαστικών όγκων σε γυναίκες ηλικίας 20 – 50 ετών προκαλούνται από κάποια πάθηση καλοήθους φύσης.
Καλοήθεις παθήσεις
Οι καλοήθεις παθήσεις μπορούν να είναι:
Κακοήθεις Παθήσεις
Οι κακοήθεις παθήσεις μπορούν να είναι:
Εξωτερικοί σύνδεσμοι
Μαστού
Αρτεμισία Α΄ της Καρίας
Η Αρτεμισία Α΄ της Καρίας, κόρη του Λύγδαμη (Λυγδάμιδος) ήταν βασίλισσα της Αλικαρνασσού, υποτελής στους Πέρσες.
Συμμετοχή στη ναυμαχία της Σαλαμίνας
μικρογραφία|429x429εσ Η Αρτεμισία είναι κυρίως γνωστή για τον ρόλο της στη ναυμαχία της Σαλαμίνας, το 480 π.Χ. Πριν τη ναυμαχία, συγκλήθηκε συνέδριο από τον Ξέρξη, όπου όλοι, πλην της Αρτεμισίας, συμφώνησαν στη διεξαγωγή ναυμαχίας στη Σαλαμίνα. Όταν ο Μαρδόνιος της απηύθυνε τον λόγο, η Αρτεμισία είχε δηλώσει τα εξής :
Παρ' όλα αυτά, ο Ξέρξης δεν συμφώνησε με την Αρτεμισία και αποφάσισε να επιτεθεί στα Στενά της Σαλαμίνας. Το πλοίο της Αρτεμισίας καταδιώχθηκε από μια αθηναϊκή τριήρη, και τότε η Αρτεμισία εβύθισε το πλοίο του βασιλιά Δαμασιθύμου, αρχηγού των Καλυνδέων. Οι Αθηναίοι πίστεψαν ότι το πλοίο της Αρτεμισίας ήταν συμμαχικό και σταμάτησαν την καταδίωξη. Ο Ξέρξης, ο οποίος παρακολουθούσε τη ναυμαχία από το Αιγάλεω, ρώτησε να μάθει ποιος είχε βυθίσει το πλοίο, το οποίο θεώρησε ελληνικό. Τότε, κάποιος του απάντησε πως αυτή που το βύθισε ήταν η Αρτεμισία. Τότε ο Ξέρξης είπε «οἱ μὲν ἄνδρες γεγόνασί μοι γυναῖκες, αἱ δὲ γυναῖκες ἄνδρες» (μετ. οι άνδρες μου έγιναν γυναίκες και οι γυναίκες άνδρες).
Η Αρτεμισία του είχε απαντήσει, δίνοντας τα πιο κάτω επιχειρήματα :
Αυτή τη φορά, ο Ξέρξης υπάκουσε στη συμβουλή της Αρτεμισίας, και την έστειλε μαζί με τα παιδιά του στην Έφεσο, καθώς είχε πάρει μαζί του στην εκστρατεία τους νόθους γιούς του.
Θάνατος
Ο Πατριάρχης Φώτιος Α΄ είναι ο μόνος που αναφέρεται στον θάνατο της Αρτεμισίας. Η βασίλισσα της Αλικαρνασσού είχε ερωτευτεί τον Δάρδαρνο της Άβυδου, ο οποίος την περιφρονούσε. Μια νύχτα, του έξυσε τα μάτια, καθώς κοιμόταν. Αλλά, η αγάπη της αυξήθηκε μετά από το συμβάν, και βάσει της συμβουλής που της έδωσε ένας μάντης, πήγε στη Λευκάδα και έπεσε από την κορυφή ενός βράχου.
Πηγές
Κατηγορία:Πρωταγωνιστές των Περσικών Πολέμων Κατηγορία:Ηγεμόνες της Καρίας Κατηγορία:Αχαιμενίδες σατράπες Κατηγορία:Βασίλισσες Κατηγορία:Πολεμίστριες Κατηγορία:Γυναικεία ελληνικά ονόματα
Βρωμοκυκλοβουτάνιο
Το κυκλοβουτυλοβρωμίδιο ή βρωμοκυκλοβουτάνιο έχει χημικό τύπο είναι C4H7Br και σύντομο συντακτικό 40 px. Ανήκει στα κυκλοαλκυλοαλογονίδια, δηλαδή στα μονοϊσοκυκλικά κορεσμένα οργανομονοαλογονίδια. Έχει τα ακόλουθα ένδεκα (11) ισομερή θέσης:
Κυκλοβουτάνια
«Κυκλοβουτάνια» ονομάζονται τα κυκλοαλκάνια με τετραμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση όχι επίπεδου τετραγώνου, όπως θα περίμενε κανείς, με βάση τα κυκλοπροπάνια, αλλά «πτυχωμένης» (Puckered), όπως αποδείχθηκε από πειράματα περίθλασης ηλεκτρονίων: 600 px Στη δομή αυτή προκύπτουν δυο απέναντι ζεύγη γωνιών που δείνουν μέσο όρο , που είναι η συνηθισμένη γωνία δεσμού sp3-sp3 που αντιστοιχεί σε κορεσμένο, οπότε και πάλι προκύπτει «ενέργεια τάσης δεσμών», όπως παραπάνω στα κυκλοπροπάνια, αλλά μικρότερη: Υπολογίστηκε σε ΔQ = 109 kJ/mole. Αποτέλεσμα των παραπάνω είναι τα κυκλοβουτάνια να δείνουν αντιδράσεις προσθηκοδιάσπασης-1,4, αν και χρειάζονται πιο έντονες συνθήκες για να αντιδράσουν και δείνουν μικρότερες αντίστοιχες ταχύτητες αντίδρασης. Το κυκλοβουτυλοβρωμίδιο διαφέρει από το κυκλοβουτάνιο στο ότι έχει ένα άτομο βρωμίου αντί ενός ατόμου υδρογόνου.
Επίδραση δισθενών μετάλλων σε 2-βρωμο-1,4-διιωδοβουτάνιο
Με επίδραση μετάλλων (συνήθως ψευδάργυρου ή μαγνήσιου) και σε 2-βρωμο-1,4-διιωδοβουτάνιο. Π.χ. : 40 px.
Φωτοχημική βρωμίωση κυκλοβουτανίου
Με φωτοχημική βρωμίωση κυκλοβουτανιο : 40 px
Υποκατάσταση του υδροξυλίου σε κυκλοβουτανόλη
1. Με επίδραση υδροβρωμίου (HBr) σε κυκλοβουτανόλη : 40 px 40 px
Από κυκλοβουτένιο
Με υδροβρωμίωση κυκλοβουτενίου παράγεται κυκλοβουτυλοβρωμίδιο : 40 px 40 px
Προσθήκη αλογόνου
Με επίδραση αλογόνου είναι δυνατό να γίνει 1,4-προσθηκοδιάσπαση, οπότε παράγεται κυρίως 1-βρωμο-1,4-διαλοβουτάνιο 40 px
Καταλυτική 1,4-υδρογόνωση
Με καταλυτική υδρογόνωση - Παράγεται κυρίως βουτυλοβρωμίδιο: 40 px
Υδραλογόνωση-1,4
Με υδραλογόνο (ΗΧ) - Παράγεται κυρίως 1-αλο-1-βρωμοβουτάνιο: 40 px
Ενυδάτωση-1,4
Με επίδραση θειικού οξέως σε κυκλοβουτυλοβρωμίδιο παράγεται τελικά κυρίως βουτανάλη: 40 px
Διυδροξυλίωση-1,4
Με επίδραση υπεροξείδιο του υδρογόνου σε κυκλοβουτυλοβρωμίδιο, παρουσία καρβονικών οξέων παράγεται τελικά κυρίως 4-υδροξυβουτανάλη: 40 px
Παραγωγή αλκοόλης
Υδρόλυση με διάλυμα υδροξειδίου του αργύρου (AgOH) προς κυκλοβουτανόλη : 40 px 40 px
Πηγές
Κατηγορία:Κυκλοαλκυλοαλογονίδια Κατηγορία:Οργανικές ενώσεις βρωμίου
Μιχαλόπουλος
Το ελληνικό επώνυμο Μιχαλόπουλος, που ετυμολογικά σημαίνει «γιος του Μιχάλη», μπορεί να αναφέρεται σε κάποιο από τα παρακάτω πρόσωπα:
ή σε πρόσωπα με ονοματεπώνυμο Ανδρέας Μιχαλόπουλος (σελίδα αποσαφήνισης)
Βικράμ Σαμβάτ
Το Βικράμ Σαμβάτ (Vikram Samwat ή Bikram Sambat ή Vikram Samvat, στα Ντεβαναγκάρι: विक्रम संवत) είναι ινδουιστικό ημερολόγιο που χρησιμοποιείται σήμερα από τους ινδουιστές στην Ινδία, τη Σρι Λάνκα, την Ινδονησία, την Ταϊλάνδη, τη Μαλαισία και επίσημα στο Μπανγκλαντές και στο Νεπάλ. Είναι σεληνιακό ημερολόγιο και βασίζεται στην αρχαία Ινδουιστική θρησκευτική παράδοση, προηγείτο κατά 56,7 χρόνια από το ηλιακό Γρηγοριανό ημερολόγιο.
Παραπομπές
Κατηγορία:Ημερολόγια Κατηγορία:Ινδουισμός Κατηγορία:Ιστορία του Νεπάλ Κατηγορία:Ιστορία του Μπανγκλαντές
1430 Σομαλία
Η Σομαλία (Somalia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,011. Ανακαλύφθηκε το 1937 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη χώρα της ανατολικής Αφρικής.
Φυσικά χαρακτηριστικά
Τα φυσικά χαρακτηριστικά της Σομαλίας είναι άγνωστα.
Εξωτερικοί σύνδεσμοι
Σομαλια
Μονόκερως (μυθολογία)
thumb|right|Κορίτσι με Μονόκερο, [[φρέσκο του Ντομενικίνο, περίπου 1602]] Ο Μονόκερως είναι μυθικό ον, συνήθως άγριο ζώο αδύνατο να πιαστεί, με τη μορφή αλόγου με ένα κέρατο στο μέτωπο. Αναφέρεται από τον Έλληνα ιατρό και ιστορικό Κτησία στο έργο του Περσικά. Έχει ταυτιστεί με την αγνότητα ενώ στον Μεσαίωνα συμβόλιζε το Άγιο Πνεύμα αλλά και τον Διάβολο. Στον μεσαιωνικό Ελληνικό Φυσιολόγο αναφέρονται συμβουλές πως μπορεί να συλληφθεί και αυτό γίνεται  γιατί πέφτει στην παγίδα της λαγνείας. Μια κοπέλα στέκεται στο ξέφωτο και τραγουδά. Το πλάσμα μαγεύεται από την μελωδία και οδηγείται στην αγκαλιά της.
Οι αναφορές για την μορφή του πολλές: Ζώο με σώμα αλόγου, κεφάλι ελαφιού, ουρά αρκούδας και πόδια ελέφαντα. Στο κέντρο του μετώπου έχει ένα μεγάλο κέρατο. Πολλές φορές τον συναντάμε και με φτερά. Άλλοτε είχε γενειάδα όπως του τράγου και στριφογυριστό κέρατο, από τη μέση και πίσω άλογο και τα μπροστινά πόδια αντιλόπης. Το κέρατο του είχε μαντικές ικανότητες με ένα μόνο κτύπημα του μπορούσε να σκοτώσει ελέφαντα. Επίσης αν σπάσει το κέρας του μπορεί να σχηματίσει στον αέρα εικόνες. Εχθρός του μονόκερω αναφέρεται ο πάνθηρας, ο οποίος με την μυρωδιά του προσελκύει τα πλάσματα. Ο μονόκερως επιτίθεται με το κέρας του αλλά ο πάνθηρας με άλμα τον αποφεύγει με σάλτο. Το θήραμα του καρφώνει το κέρας του σε ένα δέντρο και παγιδεύεται. Στην περιοχή της Ινδίας είχε τη μορφή γαϊδάρου είχε άσπρο τρίχωμα γαλανά μάτια και πορφυρό κεφάλι, το κέρας στο κέντρο του μετώπου είχε στη βάση άσπρο χρώμα, μαύρο στη μέση και κόκκινο στην άκρη. Στην ίδια περιοχή αναφέρεται και με πράσινο τρίχωμα ανθρώπινη ομιλία που όταν μιλούσε έδινε χρησμούς.
Στην Κινεζική μυθολογία ήταν ένα από τα τέσσερα ζώα που έφερναν καλό και το σπουδαιότερο από όλα τα ζώα ενώ ζούσε χίλια χρόνια. Είχε το σώμα ελαφιού ουρά βοδιού και οπλές αλόγου, το τρίχωμα στην πλάτη του ήταν πολύχρωμο και η κοιλιά του κίτρινη ή καφέ. Ήταν ήρεμο ζώο και τόσο καλοκάγαθο που περπατούσε έτσι ώστε να μην πατήσει κάποιο ζωντανό πλάσμα. Τρεφόταν με πτώματα ζώων και όχι με χορτάρι.
Ο μονόκερως ήταν το ον που έφεραν τα πνεύματα πέντε πλανητών στη μητέρα του Κομφούκιου λίγο πριν τον γεννήσει. Ο μονόκερως αυτός είχε την μορφή αγελάδας με άκρα δράκοντα, 70 χρόνια μετά τον μονόκερω αυτόν τον σκότωσαν κυνηγοί και στο κέρατο του ακόμα είχε τη κορδέλα που του είχε δέσει η μητέρα του Κομφούκιου.
Ανατόλιος Αποστολίδης
Ο μητροπολίτης Ανατόλιος, κατά κόσμον Ηλίας Αποστολίδης, γεννήθηκε στη Θεοδοσία της Κριμαίας το 1895. Χειροτονήθηκε Διάκονος στις 6 Αυγούστου 1922 και Πρεσβύτερος στις 7 Αυγούστου 1922 από τον Ταυρίδος και Συμφεροπόλεως Νικόδημο. Την περίοδο από τον 1922 μέχρι το 1927 επειδή αρνήθηκε να συνεργαστεί με το καθεστώς της Σοβιετικής Ενώσεως και τη λεγομένη "ζώσα εκκλησία" φυλακίστηκε τέσσερις φορές, εξορίστηκε μία φορά και τέλος καταδικάστηκε σε θάνατο. Χάρη στην έγκαιρη επέμβαση του Έλληνα πρέσβη στη Μόσχα η ποινή δεν εκτελέστηκε και απελάθηκε στην Ελλάδα το 1927. Διετέλεσε Εφημέριος του Ιερού Ναού Αγίου Θωμά Αμπελοκήπων από το 1932 έως το 1953. Στις 10 Σεπτεμβρίου 1961 χειροτονήθηκε Επίσκοπος Καναδά στη δικαιοδοσία της υπό τον Αρχιεπίσκοπο Λεόντιο Εκκλησία της Αμερικής (Μετροπόλια), η οποία για λίγο υπήχθη στο Οικουμενικό Πατριαρχείο. Τη χειροτονία τέλεσε ο Αρχιεπίσκοπος Αμερικής Λεόντιος, συμπαραστατούμενος από τους Βοστώνης Ειρηναίο και Πιτσμπούργου Βενιαμίν. Τον Μάρτιο του 1962 παραιτήθηκε. Απεβίωσε στην Αθήνα στις 26 Ιουνίου 1976.
Παραπομπές
Κατηγορία:Επίσκοποι του 20ού αιώνα
2506 Πιρόγκοφ
Ο Πιρόγκοφ (Pirogov) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου χειρουργού Νικολάι Πιρόγκοφ.
Αξιοσημείωτη είναι η μικρή εκκεντρότητα της τροχιάς του Πιρόγκοφ, δηλαδή η τροχιά του είναι σχεδόν κυκλική.
Φυσικά χαρακτηριστικά
Τα φυσικά χαρακτηριστικά του Πιρόγκοφ είναι άγνωστα.
Εξωτερικοί σύνδεσμοι-πηγές
Πιρογκοφ
Εσπεραντική μουσική
μικρογραφία| CD από το Παγκόσμιο Συνέδριο Εσπεράντο 2008 |εναλλ.=|250x250εσ Η Εσπεραντική μουσική είναι μουσική κατηγορία που περιλαμβάνει τα τραγούδια των οποίων οι στίχοι είναι γραμμένοι στη γλώσσα Εσπεράντο. Είναι μέρος του εσπεραντικού πολιτισμού και ακούγεται στις διεθνείς εσπεραντικές συναντήσεις. Τα λυρικά είναι συνήθως μεταφράσεις με προσθήκη πρωτότυπων εσπεραντικών στίχων.
Ιστορία
Λίγα χρόνια μετά τη δημοσίευση του πρώτου εσπεραντικού βιβλίου το 1887, γράφτηκαν και τα πρώτα τραγούδια στη γλώσσα εσπεράντο. Όπως οι ποιητικές συνθέσεις του Ζαμένχοφ με τίτλο La vojo (Ο δρόμος) ή La Espero (Η Ελπίδα). Στο πρώτο Παγκόσμιο Συνέδριο της Εσπεράντο το 1905 το La Espero έγινε ο ύμνος του εσπεραντικού κινήματος. Την 26η Οκτωβρίου 1896 στο Σμολένσκ ακούστηκε για πρώτη φορά ένα εσπεραντικό τραγούδι μπροστά σε κοινό. Τα κείμενα του φυλλαδίου Preĝaro por katolikoj (Βιβλίο προσευχής για τους καθολικούς) ήταν γραμμένα από τον Λιθουανό πρελάτο Α. Νταμπραούσκας ενώ η μουσική ήταν του Φραντς Λιπτσίνσκι.
Τη δεκαετία του '60 ορισμένοι συνθέτες έπαιξαν σημαντικό ρόλο στην εσπεραντική μουσική σκηνή. Το 1963 ο εσπεραντιστής δικηγόρος Μπέρναρντ Στόλμαν ίδρυσε τη δισκογραφική εταιρεία ESP-Disk στις ΗΠΑ και κυκλοφόρησε το δίσκο Ni Kantu en Esperanto (Τραγουδάμε στα Εσπεράντο), και άλλα κομμάτια γνωστά στην κοινότητα των εσπεραντιστών, όπως το La lingvo por ni (Η γλώσσα για εμάς) (Μουσική: My Bonnie Lies over the Ocean). Το 1967 κυκλοφόρησε ο δίσκος Jen nia Mondo (κατά προσέγγιση: Ιδού ο Κόσμος μας) του ολλανδικού μουσικού συγκροτήματος Duo espera (Ελπιδοφόρο ντουέτο). Το τραγούδι του τίτλου ήταν μια μετάφραση του κομματιού This land is your land (Αυτή η γη είναι η γη σας) του Γούντι Γκάθρι.
Τη δεκαετία του '70 οι νέοι καλλιτέχνες της εσπεράντο κυκλοφόρησαν δίσκους ή κασέτες βινυλίου, και ιδρύθηκαν εσπεραντικές δισκογραφικές εταιρείες όπως η La Nuova Frontiera στην Ιταλία το 1977 και η LF-koop στην Ελβετία. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Jomo.jpg|αριστερά|μικρογραφία|Από παράσταση του JoMo στο Βέλγιο το 2007 Το τραγούδι Sven kaj Siv (Σβέν και Σιβ) από το δίσκο Vivu la stel' (Χρόνια Πολλά) του Σουηδού Ρέινερ Σβένσον που κυκλοφόρησε στις αρχές του '70 ήταν το πρώτο εσπεραντικό ροκ κομμάτι. Η επανάσταση στη σύγχρονη εσπεραντική μουσική έγινε το 1982 με την ίδρυση του συγκροτήματος Amplifiki (Ενισχυτικό), του οποίου τα μέλη προέρχονταν από τη Σουηδία, τη Δανία και τη Γαλλία. Ο πρώτος δίσκος τους Tute ne gravas (1986)(κατά προσέγγιση: Τίποτα τόσο Άσχημα) περιείχε, μεταξύ άλλων, το τραγούδι Sola (Μόνος), που έγινε εθνικός ύμνος στα Διεθνή Συνέδρια Νέων Εσπεραντιστών παγκόσμια ( Internation Junulara Kongreso, IJK) και ακούγεται μέχρι σήμερα. Άλλα ροκ συγκροτήματα της περιόδου ήταν οι Βερολινέζοι La Mondanoj (κατά προσέγγιση: Οι Παγκόσμιοι Πολίτες) και το Σλοβακικό συγκρότημα Team ' . Το 1989, οι τελευταίοι κυκλοφόρησαν τον δίσκο Ora Team ' (Χρυσή Ομάδα) στα Εσπεράντο. Τότε, στην πατρίδα τους, βρίσκονταν στο αποκορύφωμα της επιτυχίας τους, στην Τσεχοσλοβακία κέρδισαν το βραβείο Zlatý slavík (Χρυσό Αηδόνι) συγκροτήματος τα έτη 1989, 1990 και 1991. Το 1991 ο τραγουδιστής του συγκροτήματος, Πάβολ Χαμπέρα, έλαβε το Χρυσό Αηδόνι τραγουδιστή, κερδίζοντας τον Κάρελ Γκοτ. Το 1986 ορισμένα πρώην μέλη του Amplifiki ίδρυσαν το συγκρότημα Personal (Προσωπικό). Με πέντε δίσκους είναι το πιο επιτυχημένο και μακρόβιο εσπεραντικό συγκρότημα. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2008-07-22_uk_natasxa_kaj_jxomart.JPG|μικρογραφία|Οι Ĵomart και Nataŝa στο Παγκόσμιο Συνέδριο Εσπεράντο, 2008 Άλλα τρία μουσικά συγκροτήματα της Εσπεράντο έχουν δραστηριοποιηθεί από τα τέλη του '80 μέχρι σήμερα. Το συγκρότημα της φολκλόρ μουσικής Kajto (Χαρταετός) κυκλοφόρησε το πρώτο του εσπεραντικό CD το 1989. Οι τραγουδοποιοί Ĵomart και Nataŝa κατάγονται από το Καζακστάν και ζουν στη Σουηδία. Ο Γάλλος Ζαν-Μαρκ Λεκλέρκ έχει κυκλοφορήσει πολλούς δίσκους στα Εσπεράντο με το όνομα JoMo και έχει κάνει πολλές εμφανίσεις σε εσπεραντικές συναντήσεις, μάλιστα το 2000 ήταν σε μια συναυλία 22 γλωσσών που γράφτηκε στο βιβλίο με τα ρεκόρ Γκίνες. Έχει παίξει σε διάφορα μουσικά σχήματα, όπως τα Rozmariaj Beboj (Μωροί της Ρόζμαρι), Mamutoj (Μαμούθ), Liberecanoj (Ελευθεριακοί) μουσικής ροκ και παγκόσμιας.
Το 1988 δημιουργήθηκε ένας επαγγελματικός συνεταιρισμός ροκ μουσικής στα Εσπεράντο, με σύντμηση EUROKKA. Από το 1990 η δισκογραφική εταιρεία Esperanto Vinilkosmo (βινυλικός κόσμος) στο Ντόνβιλ, κοντά στην Τουλούζη Γαλλίας, κατείχε κεντρική θέση στο μάρκετινγκ της σύγχρονης εσπεραντικής μουσικής. Ένα μέσο εσπεραντικό CD κυκλοφορούσε σε τουλάχιστον 1.000 αντίτυπα. Η Vinilkosmo αναλαμβάνει όλα τα στάδια της μουσικής παραγωγής, από την επιλογή του καλλιτέχνη μέχρι την παραγωγή και διανομή των CD. Από το 2001 διαθέτουν δικό τους στούντιο ηχογραφήσεων. Η πρώτη τους κυκλοφορία ήταν ένας διπλός δίσκος βινυλίου με δύο τραγούδια των Amplifiki και των La Rozmariaj Beboj. Λίγες εβδομάδες αργότερα κυκλοφόρησε η 10η έκδοση του περιοδικού rok-gazet', του σημαντικότερου περιοδικού για την σύγχρονη εσπεραντική μουσική που μέχρι την 9η έκδοσή του το 2003 είχε διαβαστεί σε πάνω από 80 χώρες. Με πρωτοβουλία του ιδρυτή της Vinilkosmo Φλορεάλ Μαρτορέλ το 1998-2000 κυκλοφόρησαν 10 διαφορετικά CD από 10 διαφορετικές μουσικές ομάδες που συγκεντρώθηκαν στο Kolekto 2000 (Συλλογή 2000).
Παράλληλα, πολλά διαφορετικά μουσικά στυλ, όπως πανκ, χιπ χοπ, techno, τρανς, χάουζ και drum & bass διατέθηκαν και στα Εσπεράντο.
Παρόν
Tο 2000 το μουσικό συγκρότημα Esperanto Desperado κυκλοφόρησε το CD Brokantaĵoj, το οποίο συνδύαζε μουσικά στυλ όπως ροκ, σκα και παγκόσμιο. Οι Κρύο ντε Μόρτο (Κραυγή) από το Πόζναν έφεραν με τα σκοτεινά κομμάτια τους ήχους μέταλ στην εσπεραντική μουσική σκηνή. Ο τραγουδιστής Ραλφ Γκλομπ από το Αμβούργο κυκλοφόρησε τις εσπεραντικές μεταφράσεις γερμανικών επιτυχιών. Ο συνθέτης Λου Χάρισον κυκλοφόρησε ένα CD με χορωδιακά τραγούδια στα εσπεράντο. Επρόκειτο για μια μετάφραση του Σούτρα Καρδιάς, ενός βουδιστικού κειμένου. Πολύ επιτυχημένο συγκρότημα είναι οι Φινλανδοί Dolchamar (Γλυκόπικροι) που μπήκαν στη σκηνή το 2000 με το χιπ χοπ Ĉu vi pretas? (Είσαι έτοιμος;).
Το Muzaiko λειτουργεί από τον Απρίλιο του 2011 ως ένα μουσικό διαδικτυακό ραδιόφωνο υπό τη διεύθυνση μιας «άτυπα οργανωμένης, διεθνούς ομάδας νέων Εσπεραντιστών». Το πόντκαστ των προγραμμάτων του καναλιού έφτασε τις 500 ψηφιακές λήψεις ημερήσια.
Πολιτιστικές εκδηλώσεις
Από το 1986 έχει πραγματοποιηθεί 8 φορές το Εσπεραντικό Πολιτιστικό Φεστιβάλ (Kultura Esperanto-Festivalo, KEF) στη Σκανδιναβία.
Το 2000 διοργανώθηκε το Εσπεραντικό Φεστιβάλ Πολιτισμού και Τέχνης ("Kultura kaj Arta Festival de Esperanto", KAFE) στη Γαλλία.
Από το 1989 οι ρωσικές εσπεραντικές οργανώσεις πραγματοποιούν τα φεστιβάλ «Εσπεράντο - Γλώσσα Τέχνης» ( Εσπεράντο - Lingvo Arta, EoLA).
Στην Πολωνία οι Εσπεραντικές Καλλιτεχνικές Συναντήσεις ( Artaj Confrontoj en Esperanto, ArKonEs) έγιναν μέρος του εσπεραντικού πολιτισμού, όπως και τα Velte Sezono (Βελούδινη Εποχή) στην Ουκρανία.
Αναφορές
Κατηγορία:Έθνικ μουσική
Τζούλιαν Γκρέι
Ο Τζούλιαν Γκρέι είναι Άγγλος ποδοσφαιριστής που αγωνίζεται στη θέση του μεσοαμυντικού. Τη φετινή περίοδο (2012-13) αγωνίζεται στη Νέα Σαλαμίνα. Έχει αγωνιστεί σε ομάδες της Πρέμιερ Λιγκ και μικρότερων κατηγοριών της Αγγλίας όπως Άρσεναλ, Κρίσταλ Πάλας, Κάρντιφ Σίτι, Μπέρμιγχαμ Σίτι, Κόβεντρι Σίτι, Φούλαμ ΦΚ, Μπάρνσλεϊ ΦΚ και Walsall F.C. Αγωνίζεται στη θέση του μέσου αλλά μπορεί να βοηθήσει και στην άμυνα.
Καριέρα
Γεννήθηκε στο Lewisham του δυτικού Λονδίνου. Ξεκίνησε την ποδοσφαιρική του καρίερα στην Άρσεναλ. Στη συνέχεια Κρίσταλ Πάλας μετεγράφηκε στην για £500000 το 2000, την οποία βοήθησε να ανέβει κατηγορία την περίοδο 2003-04.
Πηγές
Κατηγορία:Άγγλοι ποδοσφαιριστές Κατηγορία:Ποδοσφαιριστές Νέας Σαλαμίνας Κατηγορία:Ποδοσφαιριστές Άρσεναλ Κατηγορία:Μέσοι ποδοσφαιριστές Κατηγορία:Ποδοσφαιριστές Φούλαμ ΦΚ Κατηγορία:Ποδοσφαιριστές Κρίσταλ Πάλας ΦΚ Κατηγορία:Ποδοσφαιριστές Κάρντιφ Σίτι Κατηγορία:Ποδοσφαιριστές Μπέρμιγχαμ Σίτι Κατηγορία:Ποδοσφαιριστές Κόβεντρι Σίτι Κατηγορία:Ποδοσφαιριστές Μπάρνσλεϊ ΦΚ Κατηγορία:Ποδοσφαιριστές Ουόλσολ ΦΚ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Α΄ κατηγορίας Κύπρου Κατηγορία:Άγγλοι ποδοσφαιριστές στο εξωτερικό
Άλωση της Πάντοβα (601)
Η πολιορκία και άλωση της Πάντοβα έγινε το 601 από τους Λογγοβάρδους και στον πόλεμο με την Βυζαντινή Αυτοκρατορία. Οι Λογγοβάρδοι ή Λομβαρδοί ήδη από το 568 άρχισαν να μετακινούνταν από την Παννονία όπου κατοικούσαν στην βόρειο Ιταλία κατακτώντας βυζαντινές πόλεις και κάνοντας μόνιμη εγκατάσταση εκεί.
Το 598 έγινε ανακωχή μεταξύ των Βυζαντινών και των Λομβαρδών αλλά το 601 ο Έξαρχος Ραβέννας Καλλίνικος εκμεταλλεύτηκε μια εξέγερση από τους δούκες της Τριντέτουμ και του φόρουμ των Ιουλίων και έσπασε την ειρήνη με την απαγωγή της κόρης και του γαμβρού του Λομβαρδού βασιλιά Αγιλούλφου.
Το 601 ο Λογγοβάρδος βασιλιάς, Αγιλούλφος έφτασε στην βυζαντινή Πάντοβα με στρατό αποτελούμενο από Λογγοβάρδους. Είναι άγνωστο πόσο κράτησε η πολιορκία της πόλης, αλλά διασώζεται ότι οι Λομβαρδοί μόλις την κατέλαβαν επέτρεψαν στη φρουρά της πόλης να αποχωρήσει και να γυρίσει ασφαλή στην Ραβέννα κι έπειτα την λεηλάτησαν και κατέστρεψαν ολοσχερώς. Το βυζαντινό κάστρο κοντά στην πόλη, το σημερινό Μονσελίς (Monselice) αναφέρεται ότι καταλήφθηκε το 602. Η καταστροφή της Πάντοβα ήταν τόσο μεγάλη ώστε ελάχιστοι κάτοικοι έμειναν έπειτα εκεί, και για πολλούς αιώνες ήταν ένα μικρό ασήμαντο χωριό. Η απώλεια της πόλης για τους βυζαντινούς σήμαινε και την αποκοπή της Αππίας οδού και την ελεύθερη πρόσβαση στην ανατολική κοιλάδα του Πάδου.
Παραπομπές
Κατηγορία:Πολιορκίες της Βυζαντινής Αυτοκρατορίας Κατηγορία:Λομβαρδοβυζαντινοί πόλεμοι‎
Δαπτομυκίνη
H δαπτομυκίνη είναι ένα κυκλικό λιποπεπτίδιο το οποίο δρα εναντίον ενός ευρέως φάσματος Gram θετικών βακτηρίων συμπεριλαμβανομένου και του μεθικιλλίνη ευαίσθητου και ανθεκτικού σταφυλόκοκκου (MSSA/MRSA) και των ανθεκτικών στη βανκομυκίνη εντερόκοκκων (VRE). Η δαπτομυκίνη ανακαλύφθηκε στις αρχές της δεκαετίας του 1980 ενώ έλαβε άδεια υπό το εμπορικό όνομα Cubicin από τον FDA το 2003 και από τον EMA το 2006.
Οι ανεπιθύμητες δράσεις της δαπτομυκίνης περιλαμβάνουν μυοπάθεια και ραβδομυόλυση, ηωσινοφιλική πνευμονία και αναφυλακτικές αντιδράσεις υπερευαισθησίας. Άλλες ανεπιθύμητες δράσεις είναι η δυσκοιλιότητα,η κεφαλαλγία, η αυπνία και τα εξανθήματα. Σπάνιες περιπτώσεις περιφερικής νευροπάθειας έχουν παρατηρηθεί σε ασθενείς που τέθηκαν σε θεραπεία με δαπτομυκίνη. Λόγω της αυξημένης επίπτωσης της μυοπάθειας και της ραβδομυολυσης σε ασθενείς που λαμβάνουν δαπτομυκίνη συνίσταται ο εβδομαδιαίος έλεγχος της κρεατινικής φωσφωκινάσης (CPK). Συχνότερος έλεγχος προτείνεται σε ασθενείς με νεφρική ανεπάρκεια ή/και σε ασθενείς που λαμβάνουν αναστολείς της HMG CoA αναγωγάσης. Η ανάπτυξη ηωσινοφιλικής πνευμονίας έχει παρατηρηθεί 2 με 4 εβδομάδες μετά την έναρξη της θεραπείας.
Σιδηροδρομικός Σταθμός Αιγίου
Η ονομασία Σιδηροδρομικός Σταθμός Αιγίου αναφέρεται τόσο στις παλαιές παραθαλάσσιες εγκαταστάσεις όσο και στις νέες που βρίσκονται στο νοτιοανατολικό τμήμα της πόλης. Ο παλαιός σιδηροδρομικός σταθμός Αιγίου επί της μετρικής γραμμής Πειραιά–Πάτρας βρίσκεται στο παραθαλάσσιο μέτωπο της πόλης (γωνία Παυσανίου και Σωκράτους). Εγκαινιάστηκε το 1887 και τέθηκε εκτός κανονικής λειτουργίας στις 9 Ιουλίου 2007, ωστόσο συνέχισε να χρησιμοποιείται μόνο για εκδρομική λειτουργία μέχρι το 2009 οπότε και έκλεισε οριστικά. Ο νέος σταθμός εγκαινιάστηκε στις 22 Ιουνίου 2020.
Ο νέος σταθμός
Ο νέος σταθμός βρίσκεται στα νοτιοανατολικά όρια του αστικού ιστού (επί της οδού Κορίνθου, βορείως του Αθλητικού Κέντρου Νικολάου Πλαστήρα). Τέθηκε σε λειτουργία στις 22 Ιουνίου 2020. Η απόσταση από το Αίγιο έως την Αθήνα μέσω της νέας σιδηροδρομικής σύνδεσης διανύεται σε 2 ώρες, ενώ οι αντίστοιχοι χρόνοι είναι 2 ώρες και 15 λεπτά για τον Πειραιά και 2 ώρες και 20 λεπτά για το Αεροδρόμιο.
Λεωφορεία ΤΡΑΙΝΟΣΕ
Στον σταθμό υπήρχε τους πρώτους μήνες λειτουργίας της νέας γραμμής και λεωφορειακή σύνδεση με την Πάτρα, η οποία διεκόπη λόγω χαμηλής επιβατικής κίνησης.
Σοφία Βούλτεψη
Η Σοφία Βούλτεψη (Πειραιάς, 10 Οκτωβρίου 1956) είναι Ελληνίδα δημοσιογράφος και πολιτικός.
Γεννήθηκε στον Πειραιά το 1956, σπούδασε στην Ιταλική Σχολή Αθηνών και φοίτησε στη Νομική Σχολή Αθηνών (Τμήμα Δημοσίου Δικαίου και Πολιτικών Επιστημών). Είναι κόρη του δημοσιογράφου Γιάννη Βούλτεψη (1923–2010), είναι παντρεμένη με τον Αθανάσιο Αγγελόπουλο και έχει δύο παιδιά.
Εργάστηκε στις ημερήσιες αθηναϊκές εφημερίδες «Απογευματινή», «Έθνος», «Ελεύθερος Τύπος» και στα περιοδικά «Επίκαιρα», «Ιστορία», «Εικόνες», «Εγώ» και «Είναι», στο ραδιόφωνο και την τηλεόραση. Διετέλεσε αρχισυντάκτρια στην εφημερίδα «Ελεύθερος Τύπος» μέχρι την εκλογή της στη Βουλή των Ελλήνων (7 Μαρτίου 2004).
Έχει εκλεγεί με τη Νέα Δημοκρατία στη Β΄ Αθηνών από το 2004 έως το 2019 και στον Νότιο Τομέα Αθηνών από το 2019 μέχρι σήμερα. Διετέλεσε υφυπουργός παρά τω Πρωθυπουργώ, Μέσων Ενημέρωσης και Κυβερνητικός Εκπρόσωπος της Ελλάδας στην κυβέρνηση Αντώνη Σαμαρά και υφυπουργός Μετανάστευσης και Ασύλου, υπεύθυνη για την Ένταξη, στην πρώτη και στη δεύτερη κυβέρνηση του Κυριάκου Μητσοτάκη.
Παραπομπές
Κατηγορία:Ελληνίδες δημοσιογράφοι Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Β΄ Αθηνών Κατηγορία:Έλληνες υφυπουργοί παρά τω Πρωθυπουργώ Κατηγορία:Κυβερνητικοί Εκπρόσωποι (Ελλάδα) Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Β3' Νότιου Τομέα Αθηνών Κατηγορία:Έλληνες πολιτικοί του 21ου αιώνα
Ιστορίαι
Η αρχαιοελληνική λέξη Ιστορίαι (Ιστορίες) μπορεί να αναφέρεται σε:
Φορτηγό
thumb|250px|Φορτηγό της Piaggio στην μικρότερη κατηγορία
Το φορτηγό είναι όχημα μεταφοράς εμπορευμάτων, μεγάλων και μικρών αντικειμένων καθώς και χύδην υλικών. Η λέξη χρησιμοποιείται επίσης και για πλοία που γενικά μεταφέρουν εμπορεύματα (φορτηγό πλοίο). Τα φορτηγά γενικής χρήσης κατηγοριοποιούνται σύμφωνα με το μέγεθός τους (π.χ. mega νταλίκα, jumbo νταλίκα, ρυμουλκούμενα, μικρά φορτηγά κ.α.), ενώ υπάρχουν φορτηγά για την μεταφορά συγκεκριμένων εμπορευμάτων (όπως τα βυτιοφόρα). Για την οδήγηση φορτηγού απαιτείται συνήθως η κατοχή ανώτερης κατηγορίας άδειας οδήγησης από ότι τα επιβατικά ΙΧ.
Ρυμουλκά οχήματα
Διαστάσεις / χωρητικότητα φόρτωσης - ρυμουλκά οχήματα με σκέπασμα/με μουσαμά: Μήκος: 13,60 m Πλάτος: 2,45 m - 2,50 m Ύψος: 2,50 m - 3,00 m χώροι αποθήκευσης μέχρι και 33 ευρωπαλετών βάρους μέχρι 24 τόνους μικτού φορτίου.
Εξωτερικοί σύνδεσμοι
Κατηγορία:Οχήματα
Αρχαιολογικό Μουσείο Νάξου
Το Αρχαιολογικό Μουσείο Νάξου είναι μουσείο στη Νάξο, στην Περιφέρεια Νοτίου Αιγαίου της Ελλάδας.
Ιστορία
Το ιστορικό μνημείο βρίσκεται σε ένα βενετσιάνικο κτίριο, που χτίστηκε κάποια περίοδο μεταξύ 1600 και 1800 για τη Εταιρεία του Ιησού που ιδρύθηκε το 1700, και αργότερα έγινε Αρχαιολογικό Μουσείο το 1972.
Το μουσείο φιλοξενεί ευρήματα από την Πρωτοκυκλαδική περίοδο, συμπεριλαμβανομένων ειδώλων από την ίδια τη Νάξο, το Κάτω Κουφονήσι και την Κέρο, από την Ύστερη Μυκηναϊκή περίοδο, με αναβολείς και άλλα επιτύμβια αντικείμενα από θαλαμοειδής τάφους και άλλους τάφους από τον τύμβο Καμίνι και τα Απλώματα. Μια μικρότερη έκταση έχει παραχωρηθεί για ευρήματα της Γεωμετρικής Περιόδου και μεταγενέστερα ευρήματα, συμπεριλαμβανομένων γλυπτών από όλες τις περιόδους της ιστορίας της Νάξου.
Εξωτερικοί σύνδεσμοι
Κατηγορία:Μουσεία στη Νάξο Ναξος
Μπράιαν Ντε Πάλμα
O Μπράιαν Ράσελ Ντε Πάλμα (Brian Russell De Palma), (11 Σεπτεμβρίου 1940) είναι Αμερικανός σκηνοθέτης και σεναριογράφος, ο οποίος εντάσσεται στην εποχή του Νέου Χόλιγουντ. Η καριέρα του εκτείνεται σε εύρος άνω των 40 χρόνων. Είναι περισσότερο γνωστός για τα ψυχολογικά θρίλερ και τις πιο εμπορικές ταινίες του, κυρίως ταινίες εγκλημάτων. Έχει σκηνοθετήσει επιτυχημένες και δημοφιλείς ταινίες όπως η μεταφυσική ταινία τρόμου Κάρι, Έκρηξη Οργής, το ερωτικό θρίλερ Προετοιμασία για έγκλημα, το θρίλερ Ο δολοφόνος του μεσονυκτίου, τα δράματα-ταινίες εγκλημάτων Ο Σημαδεμένος, Οι Αδιάφθοροι και Υπόθεση Καρλίτο και την κατασκοπευτική ταινία δράσης Επικίνδυνη αποστολή. Εξαιτίας της θεματολογίας και της γραφικής βίας που περιέχουν, κάποιες από τις ταινίες του αποτέλεσαν επίκεντρο κριτικής και διαφωνιών.
Παραπομπές
κατηγορία:Αμερικανοί σεναριογράφοι Κατηγορία:Αμερικανοί σκηνοθέτες κινηματογράφου
2507 Μπομπόνε
Ο Μπομπόνε (Bobone) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1976 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Αργεντινού αστρονόμου Χόρχε Μπομπόνε, όπως και ο κρατήρας Μπομπόνε της Σελήνης.
Παντελής Βούλγαρης
Ο Παντελής Βούλγαρης (23 Οκτωβρίου 1940) είναι Έλληνας σκηνοθέτης και σεναριογράφος.
2507 Μπομπόνε
Φυσικά χαρακτηριστικά
Ο φασματικός τύπος του Μπομπόνε είναι Xe. Ο Μπομπόνε περιστρέφεται γύρω από τον εαυτό του μία φορά κάθε 4 ώρες 59 λεπτά και 10 δευτερόλεπτα.
Εξωτερικοί σύνδεσμοι-πηγές
Μπομπονε
Παντελής Βούλγαρης
Εξωτερικοί σύνδεσμοι
Κατηγορία:Έλληνες σκηνοθέτες Κατηγορία:Έλληνες σεναριογράφοι
Baidu
Η Baidu Inc. (κινεζικά: 百度, πινγίν: Bǎidù), η οποία ιδρύθηκε στις 18 Ιανουαρίου 2000, είναι Κινεζική πολυεθνική εταιρεία τεχνολογίας που ειδικεύεται στις υπηρεσίες και προϊόντα στο Διαδίκτυο και την τεχνητή νοημοσύνη, εδρεύει στο Πεκίνο και  συγκεκριμένα στην Επαρχία Χαϊντιάν. Είναι μια από τις μεγαλύτερες εταιρείες τεχνητής νοημοσύνης και διαδικτύου στον κόσμο. Η μητρική εταιρεία του ομίλου ιδρύθηκε στα Νησιά Κέιμαν.<ref name="ir.baidu.c Baidu offers various services, including a Chinese search engine, as well as a mapping service called Baidu Maps. Baidu offers about 57 search and community services, for example, Baidu Baike (an online encyclopedia) and a keyword-based discussion forum. Η Baidu ιδρύθηκε το 2000 από τον Ρόμπιν Λι και Έρικ Σου. Η Baidu  σήμερα κατατάσσεται 4η στον κατάλογο της Alexa Internet.
Η Παγκόσμια Επιχειρηματική Μονάδα της Baidu που σχηματίστηκε υπό το όνομα DU Group ή DU Apps Studio, είναι προγραμματιστής εφαρμογών με διάφορες εφαρμογές και υπηρεσίες. Έχει πάνω από 2 δισεκατομμύρια ενεργούς χρήστες σε όλο τον κόσμο. Η Baidu παρέχει επίσης μια επίσημη διεθνή και Κινεζική έκδοση των δημοφιλών διαδικτυακών υπηρεσιών ψηφιακής διανομής Baidu App Store και Shouji Baidu αντίστοιχα, που φιλοξενούν περιεχόμενο διαθέσιμο για κατέβασμα και εφαρμογές. Η διαφημιστική ομάδα της Baidu είναι η DU Ad Platform.
Κατάλογος μοναστηριών στην Ελλάδα
Στην Ελλάδα υπάρχουν πάνω από 230 μοναστήρια. Στον παρακάτω κατάλογο εμφανίζονται οι μονές και όπου υπάρχει παρένθεση, οι πραγματικοί τους κάτοικοι (κατά κανόνα μοναχοί /ες).
Baidu
Το Project Apollo της Baidu είναι ένα από τα κορυφαία προγράμματα αυτόνομης οδήγησης και τεχνητής νοημοσύνης, με έναν από τα μεγαλύτερα οικοσυστήματα συνεργατών και πάνω από 100 διεθνείς εταίρους έως το 2018, συμπεριλαμβανομένων των BYD, Dongfeng, Microsoft, Intel, Nvidia, Daimler AG, ZTE, Grab, Ford, Hyundai και Honda.
Κατάλογος μοναστηριών στην Ελλάδα
Τα αρχικά στοιχεία βασίστηκαν στην απογραφή του 2011 για τις μονές στις οποίες η ΕΣΥΕ τις αντιμετωπίζει / απογράφει ως χωριστούς οικισμούς και όχι ως μέρος οικισμών. Όπου δεν υπάρχει παρένθεση μετά το όνομα της μονής, έχει γίνει μετέπειτα προσθήκη.
Baidu
Η Baidu είναι η 2η μεγαλύτερη μηχανή αναζήτησης στον κόσμο, και κατέχει το 76.05% του μεριδίου αγοράς στην αγορά μηχανών αναζήτησης της Κίνας. Τον Δεκέμβριο του 2007 η Baidu έγινε η πρώτη Κινεζική εταιρεία που συμπεριλήφθηκε στον πίνακα 100 του NASDAQ. Έως το Μάιο του 2018 η κεφαλαιοποίηση αγοράς της εταιρείας είχε αυξηθεί στα 99 δισεκατομμύρια δολάρια..
Κατάλογος μοναστηριών στην Ελλάδα
Άγιον Όρος (1789)
Όλες οι μονές περιλαμβάνουν και τα εξαρτήματά τους(σκήτες, κελιά, καθίσματα, ησυχαστήρια, καλύβες) και τους δοκίμους.
Baidu
Εξωτερικοί σύνδεσμοι
Κατηγορία:Μηχανές αναζήτησης
Κατάλογος μοναστηριών στην Ελλάδα
Ιερά Μητρόπολη Νέας Σμύρνης (-)
-
Ιερά Μητρόπολη Κώου και Νισύρου (17)
κλπ(10)
Ιερά Μητρόπολη Ύδρας, Σπετσών και Αιγίνης ( 79)
κλπ
Ιερά Μητρόπολη Νέας Κρήνης και Καλαμαριάς ( -)
-
Ιερά Μητρόπολη Πέτρας και Χερρονήσου (22)
άλλες Μονές (9) μοναχοί
Ιερά Μητρόπολη Λήμνου και Αγίου Ευστρατίου (-)
-
Εξωτερικοί σύνδεσμοι
*
Λακκούβα (ξυλογραφία)
Η Λακκούβα ήταν μια ξυλογραφία που δημιουργήθηκε από τον Ολλανδό καλλιτέχνη Μ.Κ. Έσερ και τελειοποιήθηκε τον Φεβρουάριο του 1952.
Νωρίτερα από το 1936, ο Έσερ δούλεψε σκληρά, κυρίως όμως επικεντρώθηκε σε παράδοξα ψηφιδωτά  και άλλες αφηρημένες οπτικές έννοιες. Αυτή η ξυλογραφία, ωστόσο, είναι μια ρεαλιστική απεικόνιση μιας απλής εικόνας που απεικονίζει δύο οπτικές γωνίες ταυτόχρονα. Επίσης απεικονίζει έναν χωματόδρομο με μια μεγάλη δεξαμενή νερού στη μέση του στο λυκόφως. Όσον αφορά τη ζωγραφιά ανάποδα και, εστιάζοντας αποκλειστικά στην αντανάκλαση στο νερό, γίνεται μια απεικόνιση ενός δάσους με πλήρες εναέριο φεγγάρι. Ο δρόμος είναι μαλακός και αμμώδης και σε αυτό υπάρχουν δύο ευδιάκριτα διαφορετικά κομμάτια ελαστικών, δύο σετ πατημασιών που πηγαίνουν σε αντίθετες κατευθύνσεις και δύο διαδρομές ποδηλάτων. Ο Έσερ έχει έτσι ταιριάξει τρία στοιχεία: το νερό, τον ουρανό και τη γη.
Βόγισλαβ Βογίνοβιτς
Κυβερνούσε μία μεγάλη έκταση μεταξύ του Ντρίνα και έως την Αδριατική Θάλασσα τη Δημοκρατία της Ραγούσας, το Κότορ και έως το Κοσσυφοπέδιο που ονομαζόταν Χώρα του Βοΐνοβιτς. Στο τέλος της βασιλείας του Δουσάν πήρε τον τίτλο του Βοϊβόδα (Δούκα), και κατά τη διάρκεια της βασιλείας του αυτοκράτορα Ούρος γίνεται το πιο ισχυρός μεγιστάνας και φέρει τον τίτλο του πρίγκιπα της Χούμ.
Βιογραφία
Βόγισλαβ Βογίνοβιτς ήταν γιος του Βογίν ιδρυτής της οικογένειας Βοΐνοβιτς, ήταν αρχηγός και ένας από τους πιο εξέχοντες ευγενείς της εποχής Στέφανου Ντεκάνσι. Ο Βόισλαβ είχε επίσης δύο μεγαλύτερα αδέλφια τον Μίλο και τον Άλτομαν.
Η πολιτική του σταδιοδρομία άρχισε στην αυλή του Στεφάνου Δουσάν περίπου το 1350 με τον τίτλο του "Στάβιλακ". Μαζί με την πολιτική του σταδιοδρομία εργάστηκε για τη διαμόρφωση και αύξηση των φεουδαρχικών εδαφών της οικογένειας, παραμένει άγνωστο το μέγεθος της αρχικής περιουσίας. Μετά τον θάνατο των αδελφών του έγινε μόνος κληρονόμος του οικογενειακού φέουδου. Παντρεύτηκε την Γκοΐσλαβα και μαζί της απέκτησε τους Στέφαν και Ντρομπρίβοϊ.
Το 1358 άρχισε την διαμάχη με την Δημοκρατία της Ραγούσας που ανήκε στην Ενετία. Η περιοχή του Χούμ που διοικούσε ο Βόγισλαβ, έγινε περιοχή συνόρων, και μία στρατιωτική επαρχία εκεί είχαν εγκατασταθεί στρατεύματα του Βασιλείου της Ουγγαρίας. Ο Βόγισλαβ με μικρές συνοριακές αψιμαχίες στα μέσα του 1358 προσπαθούσε να ξεκινήσει πόλεμο. Στα μέσα του Ιουλίου 1359 ο ουγγρικός στρατός αποσύρθηκε από το έδαφος του σερβικού κράτους, και αμέσως μετά ξεκίνησε η σύγκρουση μεταξύ Βόγισλαβ και Ραγούσας. Συγκεκριμένα ο Βόγισλαβ, ως πρίγκιπας της Χούμ, ζήτησε από Sv. Blaise να παραδώσει την πόλη Στόνσκι επειδή παραδοσιακά ήταν η έδρα των πριγκίπων της Χούμ.
Πολέμησε δύο φορές (1359-1360 και 1361-1362), κατά του Ντουμπρόβνικ. Πέθανε το 1363 και τον διαδέχτηκε ο ανιψιός Νίκολα Αλτομάνοβιτς.
Παραπομπές
Κατηγορία:Σερβική Αυτοκρατορία Κατηγορία:Οίκος Βοΐνοβιτς Κατηγορία:Βοεβόδες της Σερβίας
Γίνγκλακ Σιναουάτρα
Η Γίνγκλακ Σιναγουάτρα (ยิ่งลักษณ์ ชินวัตร, 21 Ιουνίου 1967), με το ψευδώνυμο Pu ("κάβουρας"), είναι επιχειρηματίας και πολιτικός από την Ταϊλάνδη, μέλος του Κόμματος Φέου της Ταϊλάνδης και διετέλεσε πρωθυπουργός της χώρας, από το 2011 ως το 2014. Ήταν η πρώτη γυναίκα που κατέλαβε το πρωθυπουργικό αξίωμα στη χώρα και η νεαρότερη αρχηγός κυβέρνησης εδώ και 60 και πλέον χρόνια.
Χάος
Ο όρος χάος μπορεί να αναφέρεται:
Γίνγκλακ Σιναουάτρα
Βιογραφία
Κατάγεται από εύπορη οικογένεια Ταϊλανδών κινέζικης καταγωγής. Απέκτησε πτυχίο μπάτσελορ από το Πανεπιστήμιο Τσιανγκ Μάι και Μάστερ από το Κρατικό Πανεπιστήμιο Κεντάκι, αμφότερα στη Δημόσια Διοίκηση. Είναι αδερφή του πρώην πρωθυπουργού, Τακσίν Σιναουάτρα.
Πρωθυπουργία
Το Μάιο του 2011 έλαβε το χρίσμα από το Ταϊλανδέζικο Κόμμα Φέου για το αξίωμα της Πρωθυπουργού μετά τις εκλογές του 2011. Το κόμμα Φέου κέρδισε σαρωτική νίκη με ποσοστό 47% των ψήφων και 265 έδρες επί συνόλου 500 στη Βουλή των Αντιπροσώπων.
Καθαίρεση
Στις 7 Μαΐου 2014 το Συνταγματικό Δικαστήριο με ομόφωνη απόφασή του καθαίρεσε την Γίνγκλακ από την πρωθυπουργία, κρίνοντας αντισυνταγματική την ενέργεια της πρωθυπουργού να μετατεθεί ο ανώτατος αξιωματούχος ασφαλείας Ταβίλ Πλιένσρο στο αξίωμα του γενικού γραμματέα του Συμβουλίου Εθνικής Ασφαλείας. Για το λόγο αυτό κατηγορήθηκε για νεποτισμό. Η Σιναουάτρα αρνήθηκε ότι έκανε το διορισμό προς όφελος της οικογένειάς της. Στις 8 Μαΐου 2014 η Εθνική Επιτροπή κατά της Διαφθοράς (NACC) συμφώνησε ομόφωνα να απαγγείλει κατηγορίες εναντίον της Γίνγκλακ για μια υπόθεση διαφθοράς με ένα πρόγραμμα για το ρύζι, που άφησε απλήρωτους εκατομμύρια παραγωγούς ρυζιού.
Στις 23 Ιανουαρίου 2015 η πρώην πρωθυπουργός κρίθηκε ένοχη από το κοινοβούλιο και της επιβλήθηκε να μην συμμετέχει στην πολιτική για 5 χρόνια (με 190 υπέρ, 18 κατά και 8 αποχές) για αμέλεια στη διάρκεια μιας συνεδρίασης που μεταδόθηκε από την τηλεόραση.
Εξωτερικοί σύνδεσμοι
Κατηγορία:Πρωθυπουργοί της Ταϊλάνδης Κατηγορία:Γυναίκες Πρωθυπουργοί
Ειρηνιστικός αναρχισμός
Ο Ειρηνιστικός Αναρχισμός είναι προϊόν τόσο του αντι-μιλιταρισμού, που συνεπάγεται την απόρριψη του κράτους μαζί με την έσχατη εξάρτησή του από τις ένοπλες δυνάμεις, όσο και της πεποίθησης ότι κάθε ηθικά βιώσιμη ανθρώπινη κοινωνία εξαρτάται από τη μη-καταναγκαζόμενη αγαθή βούληση των μελών της.
Κατηγορία:Αναρχισμός
Πέτρος Αβελάρδος
thumb|220px|right|Ο Αβελάρδος και η γυναίκα του Ελοΐζα Φυλμπέρ. Εικονογράφηση σε χειρόγραφο του 14ου αιώνα Ο Πέτρος Αβελάρδος (γαλλικά: Pierre Abélard, 1079 - 21 Απριλίου 1142) ήταν Γάλλος φιλόσοφος και θεολόγος του Μεσαίωνα.
Γεννήθηκε στο Λε Παλέ, ένα μικρό χωριό 10 μίλια ανατολικά της Ναντ στη Βρετάνη από ευγενή οικογένεια. Από νεαρή ηλικία παροτρύνθηκε από τον πατέρα του στα γράμματα και τις τέχνες. Επέλεξε την διαλεκτική και μυήθηκε στη λογική του Αριστοτέλη. Σε αντίθεση με την στρατιωτική καριέρα για την οποία τον προόριζε ο πατέρας του, προτίμησε τον ακαδημαϊκό κλάδο και έκανε ταξίδια σε όλη τη Γαλλία, όπου συναντούσε και συνομιλούσε με άλλα επιφανή πρόσωπα· του δόθηκε έτσι ο τίτλος του Περιπατητικού.
Έζησε την εποχή των βασιλέων της Γαλλίας Λουδοβίκου ΣΤ΄ του Παχύ και Λουδοβίκου Ζ΄.
Σύγκρουση με τον Γουλιέλμο του Σαμπώ
Τότε δημιουργήθηκε στον Αβελάρδο η επιθυμία να διδάξει. Μετέβη στο Μελάν και ίδρυσε δική του σχολή. Ο δάσκαλός του από φθόνο προς αυτόν λόγω της ήττας που είχε υποστεί προσπάθησε να τον υπονομεύσει στους σπουδαστές του. Η διδασκαλία του νεαρού Αβελάρδου όμως ενθουσίασε τους πάντες, και αποφάσισε να ιδρύσει νέα, μεγαλύτερη σχολή στο Κορμπέιγ (Corbeil).
Στην επιστροφή του στο Παρίσι βρήκε τον μεγάλο του αντίπαλο Γουλιέλμο να έχει προαχθεί (1108) σε επίσκοπο στον Άγιο Βίκτορα. Όταν συναντήθηκαν αναζωπυρώθηκε η παλιά αντιπάθεια και ο Αβελάρδος αναγκάσθηκε να επιστρέψει στο Μελάν. Ο Γουλιέλμος άρχισε να γίνεται μισητός, να απομονώνεται από τους πάντες και τελικά εγκατέλειψε τη διδασκαλία.
Ο έρωτας για την Ελοΐζα
Ο Αβελάρδος επέστρεψε στο Παρίσι οριστικός θριαμβευτής. Ενώ όμως ζούσε μέχρι το 1118 μια ήρεμη και συνετή ζωή βασισμένη σε φιλοσοφικές συζητήσεις, ένας παράφορος έρωτας θα αλλάξει τη ζωή του. Επρόκειτο για την 15χρονη Ελοΐζα (Héloise Fulbert), ανεψιά του γέροντα εφημέριου Φυλμπέρ, γνωστή για την μόρφωση και την καλλιέργεια του χαρακτήρα της. Ο γέροντας θείος της είχε εμπιστευθεί στον Αβελάρδο την μόρφωση της.
Ο έρωτας μεταξύ του Αβελάρδου και της Ελοΐζας ήταν δυνατός και έγινε σταδιακά κοινό μυστικό σε όλους εκτός από τον εξοργισμένο θείο της. Σύντομα η Ελοΐζα έμεινε έγκυος και ο Αβελάρδος την έστειλε στην Βρετάνη να γεννήσει έναν γιο που τον ονόμασε Αστρολάβο. Για να σβήσει τη ντροπή, ο Αβελάρδος ζήτησε από την Ελοΐζα να τον παντρευτεί. Αυτή αρνήθηκε, συμβουλεύοντάς τον ότι ο γάμος θα ήταν εμπόδιο στην φιλοσοφική του καριέρα, όπως και η ανατροφή μικρών παιδιών. Αυτός από την άλλη της ανταπάντησε ότι είναι έτοιμος για όλα.
Αποφάσισαν να κάνουν μυστικό γάμο στον οποίο παραβρέθηκε και ο Φυλμπέρ, θείος της Ελoΐζας, που επέμενε συνεχώς να γνωστοποιηθεί ο γάμος τους, στην πραγματικότητα για να εξευτελίσει τον ίδιο τον Αβελάρδο για την πράξη του. Η Ελοΐζα φοβούμενη τον κοινωνικό διασυρμό κλείστηκε σε μοναστήρι μέχρι να κοπάσουν τα πνεύματα. Ο Φυλμπέρ γεμάτος οργή, καθώς νόμιζε ότι τον εξαπάτησαν, πλήρωσε έναν υπηρέτη του φιλοσόφου. Αυτός μπήκε στο σπίτι του Αβελάρδου και ακρωτηρίασε τα γεννητικά του όργανα, διασύροντάς τον μπροστά σε όλο τον κόσμο που είχε μαζευτεί. Καταντροπιασμένος ο Αβελάρδος αναγκάστηκε να κλειστεί στο μοναστήρι του Σαιν Ντενί (Saint Denis).